**ponedeljek, 30. marec 2020**

**LUM 6.B – 5. šolska ura – poslano vsem učencem v Komunikacijo - Kanali in Spletno učilnico na spletni strani šole**

Pozdravljeni učenci!

Tudi to uro bomo nadaljevali z Barvnim krogom in Žanrom. Da ponovimo: Žanr pravimo likovnemu motivu, ki upodablja prizore iz vsakdanjega življenja ljudi.

Nadaljujte z izdelavo likovnega motiva **»Zate bom ohranil planet«**.

Planet lahko ohranimo tako, da skrbimo za čistočo našega planeta – ločujemo odpadke, ohranjamo čiste reke, jezera, skrbimo za čist zrak, ohranitev rastlin in živali.

Na risalni list A3 format ali brezčrtan list iz sredine velikega zvezka naredite **naveden motiv** s tempera barvicami ali suhimi barvicami tako, da v likovnem delu uporabljate primarne barve in mešate sekundarne ter terciarne barve.

V kolikor menite, da ste delo že zaključili in imate možnost, lahko preko easistenta ali po mailu na gordana.stucin@os-franaerjavca.si pošljete svoje delo na vpogled. Tako lahko delo pregledam in vam svetujem, če so potrebni še kakšni popravki. Če imate kakšno vprašanje mi lahko tudi pišete.

Če te možnosti nimate, boste delo prinesli v šolo, kjer ga boste ravno tako imeli možnost po pregledu popraviti. Izdelke bomo ocenili po dogovoru na šoli.

Nekateri ste likovno delo že zaključili in poslali na vpogled, zato vam v priponki pošiljam barvni krog in v kolikor ga niste že v šoli pobarvali, si ga lahko natisnete in pobarvate. Barvni krog bomo v šoli prilepili v zvezek.

Lep pozdrav,

učiteljica likovne umetnosti